IN407A 2015/108-4. CONCESIÓN A UNIÓN FENOSA DISTRIBUCIÓN, S. A. DEAUTORIZACIÓN DE CONSTRUCCIÓN DE LMTS E NOVO CT PRAIA NERGA EN CANGAS
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 10/02/2016)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción das instalacións eléctricas que a continuación se describen: Realizouse o trámite de información pública inserindo anuncios no DOG do 28 de xullo de 2015, no BOP do 31 de xullo de 2015, no xornal Faro de Vigo do 30 de setembro de 2015 e no taboleiro de anuncios do concello de Cangas. Tamén se notificou aos titulares dos predios afectados pola instalación según a relación facilitada por la empresa peticionaria. Durante o mencionado trámite recibiuse a seguinte alegación: Con data 8 de outubro de 2015, D Yosvani Rabassedas Reguera, titular da parcela catastral 36008A013001890000JE, afectada pola instalación LMTS CT Praia de Nerga, presenta escrito de alegacións ante esta xefatura territorial, no que manifesta a súa oposición á imposición de servidume sobre a referida parcela e á declaración de utilidade pública. Solicita que se estimen as súas peticións, declarando a improcedencia da afección á referenciada finca para a ubicación do novo centro de transformación e subsidiariamente, si dito escrito de alegacións é rexeitado, solicita a xusta e legal compensación e indemnización en función das restriccións e prohibicións que se impoñen sobre a mesma. Según o indicado no Real decreto 1955/2000, de 1 de decembro, polo que se regulan as actividades de transporte, distribución, comercialización, subministro e procedimentos de autorización de instalacións de enerxía eléctrica, procede a declaración de utilidade pública da instalación eléctrica proxectada aos efectos da expropiación forzosa dos bens e dereitos necesarios para o seu establecemento. As indemnizacións que procedan determinaranse no procedimento expropiatorio, unha vez declarada la utilidade pública. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economia e Industria do 19 de febreiro de 2014, pola que se aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. O prazo de posta en marcha da instalación, de acordo co art.131 del R. D. 1955/2000, será de 14 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Sr. Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. Pontevedra, a 12 de xaneiro de 2016.—O Xefe Territorial, Ignacio Rial Santomé.